**LĪGUMS**

**(Par uzpleču apvalku ar izšūtām atšķirības zīmēm, izšūtu identifikācijas zīmju,**

**emblēmu un citu izšuvumu piegādi)**

*Rīgā,*

*Parakstīšanas datums ir pēdējā pievienotā droša elektroniskā paraksta un tā laika zīmoga datums*

**Rīgas pašvaldības policija** (turpmāk – **Pasūtītājs**, tās priekšnieka **Jura Lūkass** personā, kurš rīkojas saskaņā ar Rīgas domes 2011. gada 1. marta saistošo noteikumu Nr. 114 “Rīgas valstspilsētas pašvaldības nolikums” 110. punktu un Rīgas domes 2020. gada 6. augusta nolikuma Nr. 39 “Rīgas pašvaldības policijas nolikums” 12. punktu, no vienas puses, un

**SIA “Denvers Baltika”**,[...] noslēdz šādu līgumu (turpmāk – **Līgums**):

1. **LĪGUMA PRIEKŠMETS**

1.1 Piegādātājs apņemas piegādāt, bet Pasūtītājs pieņemt un apmaksāt Rīgas pašvaldības policijai nepieciešamos uzpleču apvalkus ar izšūtām atšķirības zīmēm, izšūtas identifikācijas zīmes, emblēmas un citus izšuvumus (turpmāk – **Prece**), saskaņā ar Līguma pielikumu “Tehniskā specifikācija-Finanšu piedāvājums” (turpmāk – **Pielikums**) un Līguma noteikumiem.

1.2. Nepieciešamības gadījumā, Līguma ietvaros Pasūtītājam ir tiesības iegādāties arī Līguma priekšmetam līdzīgas Preces, kas nav minētas Līguma pielikumā “Tehniskā specifikācija-Finanšu piedāvājums”. Iegādājoties cita veida Preces, Puses pirms pasūtījuma veikšanas vienojas par cenu.

1. **PRECES CENA UN LĪGUMA SUMMA**
   * 1. Līguma summa ir **EUR** **3 991,73** (trīs tūkstoši deviņi simti deviņdesmit viens *euro*, 73 centi), 21% pievienotās vērtības nodoklis (turpmāk – **PVN**) Līguma summai ir **EUR** **838,26** (astoņi simti trīsdesmit astoņi *euro*, 26 centi). Kopējā Līguma summa ar PVN 21% ir **EUR 4 829,99** (četri tūkstoši astoņi simti divdesmit deviņi *euro*, 99 centi).
   1. Preces cena Līguma darbības laikā nevar tikt paaugstināta.
   2. Preces cenas paaugstināšana var būt par iemeslu Līguma izbeigšanai.
   3. Pasūtītājs pasūta Preci pēc vajadzības sava budžeta līdzekļu ietvaros. Līguma summa var netikt pilnībā iztērēta Līguma darbības laikā.
2. **PRECES PIEGĀDES KĀRTĪBA, TERMIŅI UN GARANTIJAS**
   1. Piegādātājs nodrošina pasūtītās Preces bezmaksas piegādi 14 (četrpadsmit) dienu laikā no pasūtījuma saņemšanas brīža.
   2. Preces piegādes adrese – Lomonosova iela 12A, Rīga. Piegādātājs nodod Preci Līguma 3.7. punktā norādītajai personai.
   3. Prece pēc kvalitātes un daudzuma tiek pieņemta atbilstoši preču pavadzīmei un Līguma noteikumiem.
   4. Prece tiek uzskatīta par pieņemtu no brīža, kad Pasūtītājs ir parakstījis Preces pavadzīmi. Pavadzīmi no Pasūtītāja puses ir tiesīga parakstīt Līguma 3.7. punktā norādītā persona.
   5. Piegādātājs ar Līgumu garantē visai Precei 24 (divdesmit četru) mēnešu garantiju no pavadzīmes parakstīšanas brīža.
   6. Piegādātāja pienākums ir ne vēlāk kā 5 (piecu) dienu laikā no pretenziju saņemšanas apmainīt nekvalitatīvo Preci pret atbilstošas kvalitātes Preci.
   7. No Pasūtītāja puses pavadzīmi par saņemto Preci ir tiesīgs parakstīt Rīgas pašvaldības policijas Saimniecības nodaļas speciālists saimniecības jautājumos vai tā pienākumu izpildītājs.
3. **NORĒĶINU KĀRTĪBA**.
   1. Piegādātājs pavadzīmes un rēķina iesniegšanai izmanto Rīgas valstspilsētas pašvaldības portālu www.eriga.lv (turpmāk – **elektroniskais rēķins**).
   2. Elektroniska rēķina iesniegšana notiek šādi:

4.2.1. Piegādātājs sagatavo elektronisko rēķinu, atbilstoši Rīgas valstspilsētas pašvaldības portālā [www.eriga.lv](http://www.eriga.lv/), sadaļā „Rēķinu iesniegšana” norādītajai informācijai par elektroniskā rēķina formātu;

4.2.2. Piegādātājs rēķinā norāda:

**Saņēmējs: Rīgas valstspilsētas pašvaldība;**

**Adrese: Rātslaukums 1, Rīga, LV-1050;**

**Reģistrācijas Nr.: 90011524360;**

**PVN reģ. Nr.: LV90011524360;**

**Banka: Luminor Bank AS Latvijas filiāle;**

**SWIFT kods: RIKOLV2X;**

**Konts: LV41RIKO 0021800014010;**

**RD iestāde: Rīgas pašvaldības policija;**

**RD iestādes adrese: Lomonosova iela 12A, Rīga, LV-1019;**

**RD iestādes kods: 219.**

* 1. Elektroniskos rēķinus apmaksai Piegādātājs iesniedz Pasūtītājam, izvēloties vienu no rēķina piegādes veidiem:
     1. izveido programmatūru datu apmaiņai starp Piegādātāja norēķinu sistēmu un pašvaldības vienoto informācijas sistēmu (WEB API);
     2. augšupielādē rēķinu failus portālā [www.eriga.lv](http://www.eriga.lv), atbilstoši portālā [www.eriga.lv](http://www.eriga.lv), sadaļā “Rēķinu iesniegšana” norādītajai informācijai par failu augšupielādi XML formātā;
     3. izmanto manuālu rēķina informācijas ievades Web formu portālā http://[www.eriga.lv](http://www.eriga.lv), sadaļā „Rēķinu iesniegšana” .
  2. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
  3. Puses vienojas, ka elektroniskā rēķina apmaksa tiks veikta 14 (četrpadsmit) dienu laikā un termiņu skaita no dienas, kad Piegādātājs, atbilstoši pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Piegādātājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
  4. Piegādātājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
  5. Ja Piegādātājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Piegādātājs ir iesniedzis atkārtoto elektronisko rēķinu.
  6. Pasūtītājs ir tiesīgs neapmaksāt rēķinu par saņemto Preci, ja tās pieņemšanas laikā Precei tiek konstatēti trūkumi, līdz brīdim, kamēr Piegādātājs neaizvieto nekvalitatīvo Preci ar atbilstošas kvalitātes Preci.

1. **PUŠU TIESĪBAS UN PIENĀKUMI**
   1. Pasūtītājam ir tiesības saņemt kvalitatīvu Preci.
   2. Pasūtītājam ir tiesības neveikt Preces apmaksu, kamēr Piegādātājs nav veicis nekvalitatīvās Preces apmaiņu pret atbilstošas kvalitātes Preci.
   3. Pasūtītājs ir tiesīgs izvirzīt pretenzijas par Preces kvalitāti un izmantot Preces garantijas noteikumus.
   4. Pasūtītāja pienākums ir pieņemt Līgumam atbilstošu Preci un to apmaksāt.
   5. Pasūtītāja pienākums ir sastādīt konstatācijas aktus par Preces kvalitātes neatbilstību un informēt par to Piegādātāju.
   6. Piegādātāja pienākums ir Līgumā noteiktajā termiņā piegādāt un nodot Preci Pasūtītājam, ievērojot Līguma noteikumus.
   7. Piegādātājam ir pienākums piegādāt Preci Līgumā noteiktajos termiņos un kvalitātē, noformējot nepieciešamos pavaddokumentus.
   8. Piegādātāja pienākums ir nodrošināt Preces kvalitāti un garantijas noteikumus.
   9. Piegādātājam ir pienākums atlīdzināt Pasūtītājam nodarītos zaudējumus pilnā apmērā un samaksāt līgumsodu, ja tāds tiek pieprasīts.
   10. Piegādātājam ir tiesības saņemt samaksu par Preci Līgumā noteiktajā termiņā.
2. **PUŠU ATBILDĪBA**
   1. Piegādātājs ir atbildīgs par Līgumā noteikto Preces kvalitātes prasību ievērošanu, kā arī par kvalitātes prasību ievērošanu, kādas ir noteiktas ar normatīvajiem aktiem, un par šo prasību neievērošanu atbild Līgumā un normatīvajos aktos paredzētajā kārtībā.
   2. Līguma 3.1. un 3.6. punktos noteikto Piegādātāja pienākumu izpildes termiņu neievērošanas gadījumā Pasūtītājs ir tiesīgs prasīt līgumsodu 1% (viena procenta) apmērā no Preces pasūtījuma kopējās summas par katru kavējuma dienu, bet ne vairāk par 10% (desmit procentiem) no Preces pasūtījuma kopējās summas.
   3. Pasūtītājs ir atbildīgs par Preces savlaicīgu apmaksu saskaņā ar Līguma 4.5. punktu un kavējuma gadījumā Piegādātājs ir tiesīgs prasīt līgumsodu 1% (viena procenta) apmērā no termiņā neveiktā maksājuma kopējās summas par katru kavējuma dienu, bet ne vairāk par 10% (desmit procentiem) no maksājuma kopējās summas.
   4. Piegādātājs ir atbildīgs par garantijas noteikumu piemērošanu un gadījumā, ja tie netiek ievēroti vai pildīti, Pasūtītājs ir tiesīgs prasīt līgumsodu 10% (desmit procentu) apmērā no preces, attiecībā pret kuru paredzēts piemērot garantijas noteikumus, iegādes vērtības summas, par katru garantijas noteikumu neievērošanas vai nepildīšanas gadījumu.
   5. Ja Līgums tiek izbeigts Piegādātāja vainas dēļ saskaņā ar Līguma 8.3.1. 8.3.2. un/vai 8.3.3. apakšpunktiem, Pasūtītājs no Piegādātāja ir tiesīgs prasīt līgumsodu 10% (desmit procentu) apmērā no Līguma kopējās summas.
   6. Līgumsoda samaksa neatbrīvo Puses no savu pienākumu izpildes.
   7. Puses ir atbildīgas par līgumsaistību izpildi, zaudējumu nodarīšanu otrai Pusei vai trešajām personām un atlīdzina tos normatīvajos aktos paredzētajā kārtībā pilnā apmērā.
   8. Puses nav atbildīgas par saistību neizpildi vai daļēju neizpildi, kā arī vienpersonisku atkāpšanos no Līguma nosacījumiem, ja tā radusies iepriekš neparedzētu, nepārvaramas varas apstākļu dēļ, veicot pienācīgus piesardzības pasākumus, kā arī citu apstākļu dēļ, kas nav tieši atkarīgi no Pusēm un kurus Puses nevarēja ne paredzēt, ne novērst saprātīgiem līdzekļiem.
   9. Pasūtītājam ir tiesības vienpusēji atkāpties no Līguma izpildes Starptautisko un Latvijas Republikas nacionālo sankciju likumā paredzētajos gadījumos
3. **STRĪDU IZSKATĪŠANAS KĀRTĪBA**
   1. Visas domstarpības un strīdus, kas skar Līgumu, Puses izskata pārrunu ceļā.
   2. Gadījumā, ka Puses nevar vienoties, strīdus jautājumu nodod izskatīšanas tiesā, saskaņā ar spēkā esošajiem normatīvajiem aktiem.
   3. Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.
4. **LĪGUMA DARBĪBAS TERMIŅŠ UN IZBEIGŠANA**
   1. Līgums stājas spēkā ar tā abpusēju parakstīšanas brīdi un darbojas līdz pilnīgai Līguma saistību izpildei.
   2. Līgumu var izbeigt pirms termiņa ar Pušu rakstisku vienošanos vai izbeigt vienpusējā kārtā, brīdinot par to otru Pusi vismaz 1 (vienu) mēnesi pirms Līguma izbeigšanas paredzētā laika.
   3. Pasūtītājs, ar rakstisku paziņojumu, ir tiesīgs Līgumu izbeigt nekavējoties šādos gadījumos:
      1. ja Pasūtītāju neapmierina Preces kvalitāte, jo tā neatbilst Līguma noteikumiem;
      2. ja Piegādātājs vēlas paaugstināt cenu;
      3. ja Piegādātājs atkārtoti kavē Preces izgatavošanas un piegādes termiņus;
      4. ja Piegādātājs ir pasludināts par maksātnespējīgu;
      5. ja kompetentas valsts vai pašvaldību institūcijas Piegādātāja saimnieciskajā darbībā ir konstatējušas normatīvo aktu pārkāpumus, kā rezultātā apturēta Piegādātāja saimnieciskā darbība;
      6. ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizāciju dalībvalsts noteiktās sankcijas.
   4. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.
5. **PAPILDUS NOTEIKUMI**
   1. Jebkuri Līguma grozījumi noformējami rakstveidā un pēc to abpusējas parakstīšanas pievienojami Līgumam kā neatņemama tā sastāvdaļa.
   2. Jautājumi, kas nav atspoguļoti Līgumā, tiek izskatīti atbilstoši Latvijas Republikas normatīvajiem aktiem.
   3. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.
   4. Pēc pasūtījuma izpildes, publisko izdevumu detalizētas izmaksas ir uzskatāmas par vispārpieejamu informāciju, uz detalizētām izdevumu pozīcijām neattiecas ierobežotas pieejamības informācijas (komercnoslēpuma) statuss**.**
   5. Puses apņemas nekavējoties informēt viena otru par savu rekvizītu maiņu.
   6. Līgums sastādīts uz 5 (piecām) lapām ar pielikumu „Tehniskā specifikācija – Finanšu piedāvājums” uz 7 (septiņām) lapām.
6. **PUŠU REKVIZĪTI UN PARAKSTI**

|  |  |  |
| --- | --- | --- |
| **Pasūtītājs** |  | **Piegādātājs** |
| Rīgas pašvaldības policija  [...] |  | SIA “Denvers Baltika”  [...] |
|  |  |  |